### Beslutning

Camilla Madsen, Steen Bertelsen, Sam Bertelsen, Bjarne Overgaard, Per Mathiesen og Yannick Brandt kunne tiltræde indstillingen i overensstemmelse med de i notat af 26. maj 2016 fra Magistratsafdelingen for Teknik og Miljø foreslåede ændringer.

 Nikolaj Andresen tog forbehold med henblik på en nærmere drøftelse i byrådsgruppen.

Boligpolitik [adresse] sætter rammer og retning for [adresse]’ fremtidige boligpolitiske arbejde.

### Resumé

Teknik og Miljø og Borgmesterens Afdeling har i overensstemmelse med budgetforliget for 2014-17 udarbejdet forslag til Boligpolitik for [adresse].

 Boligpolitikkens vision er: *Alle aarhusianere har mulighed for at bo i en god bolig i en by med social balance.*
 Visionen skal realiseres gennem tre indsatsområder:
 A.    [adresse] til flere aarhusianere – nu og i fremtiden
 B.    Mangfoldighed – boligtyper, boligstørrelser og ejerformer til alle behov
 C.    Velfungerende lokalsamfund og stærk social sammenhængskraft

 Forslaget til boligpolitik har været fremlagt i offentlig debat fra den 19. august til 16. september 2015. I debatfasen blev der holdt et offentligt høringsmøde på [adresse] med deltagelse af over 100 interessenter og borgere.

 Debatfasen har resulteret i 20 skriftlige bidrag. Høringsbidragene har ikke givet anledning til ændringer i boligpolitikken, men flere høringssvar er direkte indspil til den konkrete opfølgning på politikken og til andre forhold og planer, primært planstrategien.

### Indstilling

At 1) Boligpolitik for [adresse] vedtages.
 At 2) de modtagne forslag og bemærkninger besvares, som angivet i bilag 2.

### Sagens forløb

13-04-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-04-2016 Magistraten
Fremsendes til [adresse] med bemærkning, at Magistraten i mødet den 18. april 2016 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 8. marts 2016.
 27-04-2016 [adresse]
Fremsendes til Teknisk Udvalg til behandling i henhold til beslutning i byrådets møde den 27. april 2016.
 30-05-2016 Teknisk Udvalg
Camilla Madsen, Steen Bertelsen, Sam Bertelsen, Bjarne Overgaard, Per Mathiesen og Yannick Brandt kunne tiltræde indstillingen i overensstemmelse med de i notat af 26. maj 2016 fra Magistratsafdelingen for Teknik og Miljø foreslåede ændringer.

 Nikolaj Andresen tog forbehold med henblik på en nærmere drøftelse i byrådsgruppen.